న్యూయార్క్
న్యూయార్క్ నగరం అమెరికాకు ఈశాన్యంలోనూ న్యూయార్క్ రాష్ట్రానికి ఆగ్నేయంగానూ ఉంది.సుమారు వాషింగ్టన్ మరియు బోస్టన్ మధ్యభాగంలో ఉంది. ఇది హడ్సన్ నది ముఖద్వారంలో ఉండటం వలన ఏర్పడిన సహజ ఓడ రేవు అట్లాంటిక్ సముద్రంలో పెద్ద వ్యాపార కేంద్రంగా అభివృద్ధి చెందటానికి సహకరించింది. న్యూయార్క్‌లో ఎక్కువ భాగం మాన్‌హట్టన్‌,స్టేటన్ ద్వీపం మరియు లాంగ్ ఐలాండ్ అనే మూడు దీవులలో నిర్మించబడింది.పెరిగే జనాభాకు తగినంత భూభాగం తక్కువైన కారణంగా అధిక జనసాంద్రత కలిగిన నగరాలలో ఒకటైంది.
హడ్సన్ నది న్యూయార్క్ లోయల నుండి ప్రవహించి న్యూయార్క్ సముద్రంలో కలుస్తుంది. హడ్సన్ నది నగరాన్ని న్యూజెర్సీ నుండి వేరుచేస్తుంది.లాంగ్ ఐలాండ్ నుండి హడ్సన్ నది నేరుగా ప్రవహిస్తూ బ్రోంక్స్ మరియు "మాన్‌హట్టన్" దీవులను "లాంగ్ ఐలాండ్" నుండి వేరుచేస్తూ ఉంటుంది."హార్లెమ్ నది " వేరొక వైపు నేరుగా ప్రవహిస్తూ తూర్పుప్రాంతం మరియు "హడ్సన్ నదుల " నదులమధ్య నేరుగా ప్రవహిస్తూ బ్రోంక్స్ మరియు మాన్‌హట్టన్ లను వేరుచేస్తూ ఉంటుంది.
నగర భూభాగం కృత్రిమంగా మానవప్రయత్నంతో కొంచం కొంచం విస్తరిస్తూ ఉంది. ఈ విస్తరణ కార్యక్రమం డచ్ కాలనీ కాలంలోనే ప్రారంభం అయింది.మాన్‌ హట్టన్ దిగువ ప్రాంతంలో ఈ విస్తరణ సుస్పష్టంగా చూడచ్చు.1970 మరియు 1980వ సంవత్సరంల మధ్య మాన్‌హట్టన్ లోతట్టు ప్రాంతంలో అభివృద్ధి చేసిన "బ్యాటరీ పార్క్ సిటీ "ఈ విస్తరణను స్పష్టంగా గుర్తించవచ్చు.ప్రత్యేకంగా మాన్‌హట్టన్ ప్రాంతంలో ఈ విస్తరణ వలన సహజ సిద్ధత కనుమరుగైంది. 
న్యూయార్క్ నగర విస్తీర్ణం 304.8 చదరపు మైళ్ళు.న్యూయార్క్ నగర మొత్తం ప్రదేశం 468.9 చదరపు మైళ్ళు.159.88 చదరపు మైళ్ళు జలభాగం మిగిలిన 321 మైళ్ళు భూభాగం. నగరంలో ఎత్తైన ప్రాంతం స్టేటన్ దీవిలోని "టాట్ హిల్ " (Todt Hill).ఇది సముద్ర మట్టానికి 409.8 అడుగులు ఎగువన ఉంది.దీని దిగువభాగం దట్టమైన వనప్రదేశం.స్టేటన్ దీవి గ్రీన్‌బెల్ట్‌లో ఇది ఒక భాగం.
నెదర్లాండ్స్
యూరోస్టాట్ ప్రకారం 2010 లో నెదర్లాండులో 1.8 మిలియన్ల విదేశీ నివాసితులు నివసిస్తున్నారు. మొత్తం జనాభాలో 11.1% మంది ఉన్నారు. వీటిలో 1.4 మిలియన్ (8.5%) ఐరోపా సమాఖ్య వెలుపల జన్మించారు, మరొక 0.43 మిలియన్ (2.6%) ఐరోపా సమాఖ్యలో జన్మించారు. 2016 నవంబరు 21 లో నెదర్లాండులో 3.8 మిలియన్ల మంది నివాసితులు కనీసం ఒక విదేశీ-తల్లి లేక తండ్రి ("మైగ్రేషన్ నేపథ్య") ఉన్నారు.ఆంసర్డాం మరియు రాటర్డాం లలో సగానికి పైగా యువకులు పాశ్చాత్య నేపథ్యం కలిగి ఉన్నారు.డచ్ ప్రజలు లేదా డచ్ ప్రజల వారసులు ప్రపంచవ్యాప్తంగా వలస సమూహాలలో కనిపిస్తారు. ముఖ్యంగా కెనడా, ఆస్ట్రేలియా, దక్షిణాఫ్రికా మరియు యునైటెడ్ స్టేట్స్లో. యునైటెడ్ స్టేట్స్ సెన్సస్ బ్యూరో (2006) ప్రకారం 5 మిలియన్ల మంది అమెరికన్లు మొత్తం లేదా పాక్షిక డచ్ వంశీయులని చెప్తున్నారు. దక్షిణాఫ్రికాలో నివసిస్తున్న 3 మిలియన్ డచ్-వారసత్వ కలిగిన ఆఫ్రికన్లు ఉన్నారు. 1940 లో ఇండోనేషియాలో 2,90,000 మంది యూరోపియన్లు, యురేషియన్లు ఉన్నారు. కానీ చాలామంది దేశం నుండి నిష్క్రమించారు.
నెదర్లాండ్స్ ప్రపంచంలో అత్యధిక జనసాంద్రత గల దేశాలలో 24 వస్థానంలో ఉంది. చదరపు కిలోమీటరుకు (చ.మై.1,060) 408.53 నివాసితులు ఉన్నారు. భూభాగం వైశాల్యం (33,883 చ.కిమీ, 13,082 చ.మై)మాత్రమే లెక్కిస్తే చ.కి.మీ 500.89 నివాసితులు (చ.మై. 1,300)దేశ భూభాగం మాత్రమే (33,718 చ.కి.మీ 13,019 చ.మై) లెక్కిస్తే 2014 మొదటి భాగంలో చదరపు కిలోమీటరుకు (చ.మై.1,290) 500 మంది పౌరులు ఉన్నారు. దేశం పశ్చిమాన ఉన్న రాండ్సాడ్ నాలుగు అతిపెద్ద నగరాలను కలిగి ఉంది: ఆగ్నేయ ప్రాంతాల్లో నార్తర్న్ హాలండ్, రాటర్డ్యామ్ మరియు హేగ్లోని ప్రావిన్స్, సౌత్ హాలండ్లోని హేగ్ మరియు ఉట్రేచ్ట్ ప్రావింసులో ఉట్రెచ్ట్ ఉన్నాయి. రాండ్స్టాడ్ 7 మిలియన్ల మంది పౌరులతో ఐరోపాలో 5 వ అతిపెద్ద మెట్రోపాలిటన్ ప్రాంతం ఉంది. డచ్ సెంట్రల్ స్టాటిస్టిక్స్ బ్యూరో ప్రకారం 2015 లో డచ్ జనాభాలో 28% మంది 40,000 యూరోల కంటే ఎక్కువ ఆదాయం కలిగి ఉన్నారు (ఇది ఆరోగ్య సంరక్షణ లేదా విద్యపై ఖర్చులను కలిగి లేదు).